విలాసవంతమైన అపార్టుమెంట్‌లోకి
కోహ్లీ,అనుష్క మకాం?
ముంబై: టీమిండియా కెప్టెన్‌ కోహ్లీ,బాలీవుడ్‌ నటి అనుష్క ఇప్పట్లో పెళ్లి చేసుకునేలా కనిపించడం లేదు.అయితే ఈ ప్రేమజంట బయట ఎక్కడ కనిపించినా మీడియాలో మాత్రం వివిధ రకాల ఊహాగానాలు వెలువెత్తుతు న్నాయి. తాజాగా ఈ ప్రేమ జంట ముంబై లోని వర్లీ ప్రాంతంలో కనిపిం చడంతో మరోసారి వార్తల్లో నిలిచారు. ఓంకార్‌ బిల్డర్స్‌ 1973 పేరుతో నిర్మిస్తున్న అత్యంత విలాసవంతమైన అపార్ట్‌ మెంట్లను వీరిద్దరు పరిశీలిం చారు. ఆకాశాన్ని తాకేలా నిర్మిస్తున్న ఈ అపార్టుమెంట్లు సిద్దమైన తరువాత ఈ జోడి ఇక్కడికి మకాం మారుస్తారని జాతీయ మీడియాలో వార్తలు వస్తున్నాయి. మరికొన్ని మీడియా చానెళ్లు ఇంకో అడుగు ముందుకు వేసి పెళ్లైన తరువాత ఇక్కడే కాపురం పెడతారని వార్తలు ప్రసారం చేశాయి.అయితే ఈ వార్తలపై ఈ ప్రేమ జంట ఇప్పటి వరకు కామెంట్‌ చేయక పోవడం విశేషం.ఇటీవలే వీరిద్దరూ క్రిస్టమస్‌,నూతన సంవత్సర వేడుకలను ఉత్తరాఖండ్‌ రాజధాని డెహ్రాడూన్‌లో జరుపుకున్న సంగతి తెలిసిందే.ఆ సమయంలో కూడా మీడియా అత్యుత్సాహం ప్రదర్శించిన సంగతి తెలిసిందే.చాలా కాలంగా ప్రేమించుకుంటున్న ఈ జోడి ఉత్తరాఖండ్‌లోని నరేంద్రనగర్‌ అనందా హోటల్‌లో ఈ ఇద్దరి నిశ్చితార్థం జరుగనున్నట్లు కథనాలు వెలువడ్డాయి. కోహ్లీ,అనుష్క ఎంగేజ్‌ మెంట్‌కు ప్రముఖులు హాజరవుతారని వినిపించింది.మీడియాలో వచ్చిన వార్తలపై కోహ్లీ స్వయంగా వివరణ ఇవ్వడంతో ఊహాగానాలకు తెర పడింది.